**ΔΕΛΤΙΟ ΤΥΠΟΥ**

ΕΙΔΗΣΕΙΣ ΕΙΝΑΙ… ΘΑ ΠΕΡΑΣΟΥΝ|ΘΕΑΤΡΙΚΗ ΠΑΡΑΣΤΑΣΗ | ΚΑΡΑΠΑΝΤΣΕΙΟ ΠΟΛΙΤΙΣΤΙΚΟ ΚΕΝΤΡΟ – ΘΕΑΤΡΙΚΗ ΣΚΗΝΗ «ΣΟΦΙΑ ΒΕΜΠΟ» | ΜΕΓ. ΑΛΕΞΑΝΔΡΟΥ 22 ΑΜΠΕΛΟΚΗΠΟΙ

Το Κέντρο Πολιτισμού της Περιφέρειας Κεντρικής Μακεδονίας και ο Δήμος Αμπελοκήπων Μενεμένης παρουσιάζουν την θεατρική παράσταση «Ειδήσεις είναι… θα περάσουν», κοινωνική κωμωδία, σκηνοθεσία Μάριος Ντερντές. Φιλική Παραχώρηση Κειμένων: Λευτέρης Ελευθερίου, Γιώργος Φειδάς, Μάριος Ντερντές

**Δευτέρα 25 Φεβρουαρίου 2019 |Ώρα 21:00 |ΕΙΣΟΔΟΣ ΕΛΕΥΘΕΡΗ**

Λίγα Λόγια για την Παράσταση:

Βλέπουμε τις ζωές… Ενός άντρα εθισμένου στους οικονομικούς όρους ο οποίος, αδιαφορώντας για την προσωπική του ζωή και ευτυχία, αποχαυνώνεται παρακολουθώντας συνεχώς δελτία ειδήσεων. Ενός μετανάστη που πουλάει τριαντάφυλλα και δείχνει πως παρά την καταγωγή του, το χρώμα της επιδερμίδας του και τις προσβολές που δέχεται καθημερινά κρύβει μέσα του μια ψυχή που αισθάνεται, αγαπά και πονάει. Μιας νεαρής Ρωσίδας η οποία παρότι ταξίδεψε στην Ελλάδα προς αναζήτηση μιας καλύτερης τύχης, αναγκάστηκε να ψιθυρίσει τώρα στα κακόβουλα σχόλια των άλλων ανθρώπων: «Ντρέπομαι». Ενός πρώην μεγάλου ονόματος της πίστας που έζησε το όνειρο του και τώρα λέει τις μεγαλύτερες αλήθειες.

Αυτοί και πολλοί άλλοι ενσαρκώνονται από τους 3 ευρηματικούς ηθοποιούς οι οποίοι εργάστηκαν με αγάπη και μεράκι με κύριο σκοπό όχι να υπενθυμίσουν τα πάσης φύσεως προβλήματα των σύγχρονων Ελλήνων, αλλά να τους παροτρύνουν μέσα από το γέλιο τους να αντιμετωπίσουν τις δυσκολίες με μεγαλύτερη δύναμη, αισιοδοξία, ελπίδα, ανυποταγή και χιούμορ. Ενώ όλοι μας θέλουν άβουλους και παθητικούς και λένε στον καθένα από εμάς «Σώπα»! έρχονται οι νέοι αυτοί καλλιτέχνες και βροντοφωνάζουν «Μίλα»!. Επίσης, δε λησμονούν να προσθέσουν με έντονο αίσθημα πατριωτισμού τους αμέτρητους λόγους για τους οποίους πρέπει να είμαστε περήφανοι ως Έλληνες τονίζοντας πως η Ελλάδα ένωσε με μια φλόγα τον κόσμο ολόκληρο! Οι ηθοποιοί γνωστοί από την τηλεοπτική σειρά του ANT1 «Οι συμμαθητές» ενώνουν ξανά τις δυνάμεις τους, αυτή την φορά στο θέατρο.

ΣΥΝΤΕΛΕΣΤΕΣ

ΑΝΑΣΤΑΣΙΑ ΠΑΝΤΟΥΣΗ. Την γνωρίσαμε στην ταινία της Lacta, ενώ τώρα την απολαμβάνουμε στην καθημερινή σειρά του ALPHA «Έλα στην θέση μου».

ΆΡΗΣ ΤΣΑΠΗΣ: Τον γνωρίσαμε σε ηλικία μόλις 14 ετών από την τηλεοπτική σειρά του MEGA «Ευτυχισμένοι μαζί» σε σκηνοθεσία Γιάννη Μπέζου, ενσαρκώνοντας τον ρόλο του περίφημου Θανασάκη ενώ έδωσε ρεσιτάλ ερμηνείας στην ταινία «Ουράνια».


ΓΙΑΝΝΗΣ ΦΡΑΓΚΙΣΚΟΣ: Τον γνωρίσαμε μέσα από την συγκινητική διαφήμιση της Μπύρας Άλφα (πατέρας – γιος) ενσαρκώνοντας τον ρόλο του γιου με συνοδεία το τραγούδι του Δημήτρη Μητροπάνου «Κάποιες φορές». Ενώ τώρα τον απολαμβάνουμε στην σειρά του ΑΝΤ1 «4ΧΧΧ4»

ΔΙΟΡΓΑΝΩΣΗ:

**Κέντρο Πολιτισμού Περιφέρειας Κεντρικής Μακεδονίας**

ΣΥΝΔΙΟΡΓΑΝΩΣΗ:

**Δήμος Αμπελοκήπων – Μενεμένης**

****



|  |  |
| --- | --- |
|  |  |